Sotsiaalne tingimuslikkus
2025-01-07 10:00 - 11:30 (Europe/Tallinn) | Veebis, Eesti
Sotsiaalse tingimuslikkuse veebiseminar
01. jaanuarist 2025 rakendub sotsiaalse tingimuslikkuse süsteem, mis seab Euroopa Liidu ühise põllumajanduspoliitika pindala- ja loomapõhiste toetuste saamise tingimuseks lisaks seni kehtestatud nõuetele teatud töö- ja tööhõivetingimustega seotud nõuete ja tööandja kohustuste järgimise. Need nõuded kehtivad Eestis juba praegu ning midagi uut täiendavalt juurde ei tule. Nõuete täitmist kontrollib Tööinspektsioon senise töökorralduse alusel ning täiendavat kontrolli ei tehta.
Lisateave: https://agri.ee/tingimuslikkus
Sotsiaalse tingimuslikkuse süsteemi tutvustamiseks toimub virtuaalne veebiseminar Zoom keskkonnas (maksimaalselt 300 osalejat, eelregistreerumist ei ole).
– Seminar toimub 07. jaanuaril kell 10.00–11.30;
– Seminaril esitavad teemat Regionaal- ja Põllumajandusministeeriumi ja Tööinspektsiooni ametnikud;
– Osalejatel on võimalik kirjalikke küsimusi esitada, mille baasil tehakse kokkuvõte küsimustest-vastustest ja lisatakse veebi.
– Veebiseminari loenguosa on salvestatud ning see jääb ka edaspidi kättesaadavaks.

Kontakt:

Heili Sõrmus, Regionaal- ja Põllumajandusministeeriumi kommunikatsiooninõunik, heili.sormus@agri.ee, 56228240
Siim Suure, Regionaal- ja Põllumajandusministeeriumi põllumajanduskeskkonnapoliitika peaspetsialist,
siim.suure@agri.ee, 5647 4914

Taimekaitse täienduskoolitus professionaalsele taimekaitsevahendite kasutajale
2025-01-08 09:00 - 16:00 | Põlvamaa, Põlvamaa, Eesti
Räpina Aianduskool korraldab 08.jaanuaril 2025 koolituse „Taimekaitse täienduskoolitus professionaalsele taimekaitsevahendite kasutajale“ (12h) algusega kell 9.00 Koolitusel on võimalus osaleda nii veebikeskkonnas (MS Teams) kui ka kohapeal Räpina Aianduskoolis, Aianduse 6, Räpina.
Ootame koolitusele eelkõige neid, kelle taimekaitse tunnistus aegub jaanuaris või veebruaris 2025, kuid neidki kelle taimekaitse tunnistus aegub märtsis-aprillis 2025.
Koolitus toimub kui osalejaid on vähemalt 10.
Koolitus on tasuline. Kursusel osalemiseks on vajalik eelregistreerimine.
Kursuse täpsem info ja registreerumine aianduskooli kodulehel: https://koolitus.aianduskool.ee/event/taimekaitse-taienduskoolitus/

Lugupidamisega
Eda Gross

Innovatsioonimeetodite koolitus
2025-01-09 10:00 - 2025-01-10 17:00 | Järvamaa, Järvamaa, Eesti
Jaanuaris 2024 toimub kahepäevane koolitus innovatsiooni toetavast võrgustumisest ja meetoditest.
Täienduskoolitus on suunatud nõustajate järelkasvuprogrammi osalistele, mõeldes innovatsiooniprojektide läbiviijatele ja nõustajatele.

Koolituse eesmärgiks on:

selgitada innovatsiooniprotsesside teaduslikke aspekte;
tutvustada vahendeid, mis aitavad ergutada innovatsiooni teket, edendada võrgustikke ja säilitada võrgustikusisest energiat;
saada kogemus nimetatud vahendite kasutamisest;
mõtestada lahti töövahendite väärtused ja praegustes praktikates domineerivad väärtused;
saada teada, milline on innovatsioonivõrgustikke soodustav keskkond.

Aeg: 9.-10. jaanuar
Koht: Paide või selle ümbrus
Kokku 2 päeva, registreerumine koolitusele piiratud nõustajate järelkasvuprogrammi osalistega
Ajakava kõikidel päevadel:

10.00-13.00 koolitus (vahepeal 1 kohvipaus)
13-00-14.00 lõunasöök
14.00-17.00 koolitus (vahepeal 1 kohvipaus)

Koolituse temaatika käsitleb eelkõige innovatsiooniprotsessidest arusaamist:

mis on innovatsioon, erinevad vormid, arenguetapid;
osalejad ja nende rollid innovatsiooniprotsessis, loometegevuse põhimõtted;
nõustaja roll innovatsioonitöörühma juhtimisel ja korraldamisel;
võrgustiku ja osaliste analüüsi töövahendid, protsessi hindamise töövahendid.

Õpiväljundid: innovatsioonimeetodite koolituse läbinu:

teab innovatsiooniprotsesside etappe, oskab kirjeldada nõustaja rolli innovatsiooni elluviimisel;
teab ja tunneb innovatsiooniprotsesside mustreid, oskab neid seirata ja ergutada võrgustiku energia hoidmisel;
oskab kasutada tööriistu ja meetodeid innovatsiooni ideede pakkumisel ning lahenduste väljatöötamisel.

Koolituse aluseks on Hollandis väljatöötatud metoodilised materjald:

Koosloome töövahendid – Tools of Co-creation, 2020
Metoodika lähtub projekti i2Connect raames väljatöötatud põhimõtetel
Video – Innovatsiooni tugiteenused (EIP-AGRI)

Koolituse korraldaja: Maaelu Teadmuskeskus
Koolitaja Hanna Tamsalu (METK võrgustiku osakond).
Koolitus on üks CECRA koolitusprogrammi moodulitest (M16)

Taimekaitsevahendite professionaalse kasutaja täienduskoolitus (12 t)
2025-01-13 | Järvamaa, Järvamaa, Eesti
Taimekaitsevahendite professionaalse kasutaja täienduskoolitus (12 t)
13. jaanuar 2025.a. kell 9.00 – 18.00
Õpe toimub Järvamaa Kutsehariduskeskuse Särevere õppekohas
Koolitajaks Kaja Marrandi
Koolitusele registreerimine toimub SIIT
PS! Koolitus on mõeldud kehtiva taimekaitsetunnistuse pikendamiseks!
Põllumajandusharidusega agronoomidel on võimalik koolitus läbida ka Moodle.ee keskkonnas.
Täiendav info:
koolitusjuht
Ruth Türk
ruth.turk@jkhk.ee
+372 5329 2188

Climate Farm Demo aastakohtumine
2025-01-13 10:00 - 15:00 | Harjumaa, Harjumaa, Eesti
Esmaspäeval, 13. jaanuaril toimub METKi Saku kontoris Climate Farm Demo projekti aastakohtumine.

Päevakava:

10.00
Kogunemine

10.30
Tervitussõnad

10.45
Climate Farm Demo projekti 2024. aastal Eestis: demopäevad, kasvuhoonegaaside auditid

11.30
FIE Karme Petrutis ehk Soopealse talu demoesitlus
Talu perenaine Karme tutvustab meile oma mitmekesist väiketalu, kus majandatakse rohumaid ning kasvatatakse kitsi. Ühtlasi annab Karme ülevaate Soopealse talu KHG auditist, mida ta ise läbi viib.

13.00
Lõuna

14.30
Rahvuslike tegevuste arutelu

15.00
2025. aasta demopäevade plaan

Peatse kohtumiseni!
Tervitades

Kelli Talving
Kestliku põllumajanduse ekspert-projektijuht
Maaelu Teadmuskeskus
+372 5664 2336
metk.agri.ee

Keemilised ohud toidus
2025-01-14 09:00 - 15:30 | Veebis, Eesti
Professor Tõnu Püssa koolitus tutvustab toidukäitlejatele põhiliste erinevates toitudes sisalduda võivate ohtlike ainete tekkimist, liikumist toitu, nende toksiliste toimete iseloomu, samuti oluliste ainete analüüsi ja kontrolli meetodeid ning annab soovitusi nende ainetega seotud riskide vähendamiseks toidu käitlemisel.

Koolitusel käsitletavad teemad:

Mis on toiduohutus ja mis on toiduhügieen?
Keemilise toiduohutusega seotud õigusaktid ja normid.
Lühiülevaade toksikoloogiast.
Põhilised keemilist ohtu põhjustavad ained – nende tekkimine, liikumine toitu, toksilise toime iseloom, analüüsid, kontroll, riski vähendamise meetodid:

Taimsed mürgid – alkaloidid, lektiinid jt. looduslikud ohtlikud ained taimeõlides.
Keskkonnamürgid:

Mükotoksiinid
Biogeensed amiinid
Plii, elavhõbe ja arseen
Dioksiinid ja polükloorbifenüülid (PCB)
Taimekaitsevahendite jäägid ja väetised

Veterinaarravimite jäägid toidus.
Toidu töötlemisel ja säilitamisel tekkivad ohtlikud ained:

Polüaromaatsed süsivesinikud (PAH)
Maillardi reaktsiooni produktid sh akrüülamiid
Klorometüülpropaandioolid õlides
Kiiritatud toidud

Toidu lisaained, eriti värvid. Valest doseerimisest ohtlikuks muutuvad lisaained nagu keedusool, sidrunhape, nitritid.
Toidu võltsimisest tulenevad ohud.

Osalema on oodatud kõik huvilised.
Tegemist on tasulise auditoorse koolitusega, hinnaga 75 eurot.

Täpsem info koolituse kohta ja registreerumine SIIN

Koolituse koordinaator: Karin Kiss
karin.kiss@emu.ee

Mullaanalüüsid vs mullajaama andmed
2025-01-14 11:00 - 12:00 | Veebis, Eesti
Paul-Tech seminarid 2025
Paul-Tech OÜ korraldab kõikidele tulevastele ja tänastele klientidele 2025 aasta alguses kolm töötuba, mis toimuvad veebis. Käsitleme väga laia ala taimekasvatuses – muld, vesi ja toitained – ning selgitame , kuidas on nendega seotud küsimused välja toodud Paul-Techi süsteemis.

Mullaanalüüsid VS mullajaama andmed
Toimub 14.01.2025 kell 11:00-12.00
Mullaanalüüsid on väärtuslik tööriist põllumajanduses sobivate kultuuride valikuks, mulla viljakuse hindamiseks ning väetise soovituste andmiseks. Mõistliku info saamiseks on vaja mullast võtta esinduslikud proovid ja laboris analüüsida mulda meetodite järgi, mis on kalibreeritud vastavas piirkonnas väetise katsetega. Teiselt poolt on juba ammu mitmete uurijate poolt tähele pandud, et piisava mullaniiskuse korral kirjeldab mulla elektrijuhtivus taimekasvu tingimusi hästi või isegi paremini, kui mullaanalüüsid; seejuures uuritud elektrijuhtivuse korrelatsioonid mullaanalüüsides leitud toitainete sisaldusega on olnud heitlikud. Miks nii?
Vastused saad töötoast.
Osalemine on tasuta, selleks tuleb end registreerida: https://forms.gle/ttAgX76PrEsrviDN6

Mullavesi – tähtsus, mõõtmine, erinevad vormid. Toimub 05.02.2025, kell 11.00-12.00
Taimede toitumine, lämmastiku omastamine ja NO3 mõõtmine ning taastav põllumajandus Toimub 04.03.2024, kell 11.00-12.00

Kontakt: Eve Plakk, Tootejuht. +372 5245370; eve.plakk@paul-tech.com

Infopäev põllu- ja rohumaa ning metsamaa muldade kasvuhoonegaaside (KHG) voogude ja süsinikuvaru hindamise uuringute kohta
2025-01-14 11:00 - 12:30 | Veebis, Eesti
Eesti Teadusagentuur koos Keskkonnaagentuuriga korraldab infopäeva, et tutvustada kahe algava uuringu lähteülesandeid: „LULUCF sektori põllu- ja rohumaa mineraal- ja turvasmuldade KHG voogude ja süsinikuvaru dünaamika täpsem hindamine riiklikus KHG inventuuris“ ja „LULUCF sektori metsamaa mineraal- ja turvasmuldade KHG voogude ja süsinikuvaru dünaamika täpsem hindamine riiklikus KHG inventuuris“. Uuringute konkursid avanevad lähiajal.
Uuringud viiakse läbi katusprojekti „Maa- ja mullakasutuse juhtimissüsteem mullastiku teenuste efektiivseks ja jätkusuutlikuks kasutamiseks, elurikkuse kaitseks ja kliimamõju vähendamiseks. Uurimisprogramm“ raames (https://keskkonnaportaal.ee/et/teemad/muld-ja-maahoive/maa-ja-mullakasutuse-teadus-arendusprojekt). Projekti toetab Eesti riik kasvuhoonegaaside lubatud heitkoguse ühikutega kauplemise tulust.
Uuringute eesmärk on KHG inventuuri LULUCF sektori põllu- ja rohumaa ning metsamaa kategooriates välja töötada ja valideerida Eesti tingimustesse sobiv ja IPCC nõuetele vastav Tier 3 metoodika (arvutusmudel) mineraal- ja turvasmuldade süsinikuvaru muutuste ja KHG voogude hindamiseks.
Põllu- ja rohumaa muldade uuringu eeldatav eelarve on kuni 300 000 eurot koos käibemaksuga. Uuringu lõppkuupäev on 30.08.2027.
Metsamaa muldade uuringu eeldatav eelarve on kuni 700 000 eurot koos käibemaksuga. Uuringu lõppkuupäev on 30.10.2027.
14. jaanuaril kell 11.00–12.30 toimub infotund, kus Eesti Teadusagentuur koos projekti läbiviijate Keskkonnaagentuuri, Kliimaministeeriumi ning Regionaal- ja Põllumajandusministeeriumiga esitlevad oma ootusi ja on võimalik küsida lisainfot. Kohtumine salvestatakse ja salvestis jääb järelvaadatavaks kuni konkursi sulgumiseni. Registreeru infotunnile siin: https://forms.office.com/e/AYfacX0PBM?origin=lprLink.
Rakendusuuringu läbiviijaks saab olla kas üks evalveeritud teaduasutus või kahe või enama asutuse teadus- ja arendustöötajatest moodustatud konsortsium, mille juhtpartneriks on evalveeritud teadusasutus.
Konkursi lõpukuupäev avalikustatakse peale infotundi.
Dokumendid:
Metsamaa muldade lähteülesande kavand tutvumiseks
Põllu- ja rohumaa muldade lähteülesande kavand tutvumiseks
Lisainfo:
Janika Laht
LULUCF koordinaator
Keskkonnaagentuur
janika.laht@envir.ee
+372 5562 0654
Liina Eek
Teaduspoliitika valdkonna juht
Eesti Teadusagentuur
liina.eek@etag.ee
+372 5300 1912

Innovatsioon ja praktilised lahendused söötmisel
2025-01-15 10:00 - 15:00 | Jõgevamaa, Jõgevamaa, Eesti
Infopäev “Innovatsioon ja praktilised lahendused söötmisel”
Ootame teid osalema infopäeval, mis toimub 15. jaanuaril 2025 Härjanurme Mõisas.
Infopäeva kava:

Lehmade üleminekupiimast eraldatud IgG söödalisandi kasutamine võõrdepõrsaste kasvu, tervise ja arengu parandamiseks
Projekti tutvustus, mis keskendub innovaatilise söödalisandi võimalustele loomakasvatuses.
Uudne energiasööt piimaveistele
Üheks esinejaks on külalislektor Hollandist, kes tutvustab uudseid ja tõhusaid lahendusi piimaveiste söötmisel.
Mükotoksiinid aastal 2024
Praktiline ülevaade mükotoksiinide ohust ja nende tõhusast haldamisest loomakasvatuses.
Päeva lõpetab farmikülastus, Farmikülastusel osalevad ka välisesinejad, kes jagavad oma teadmisi ja kogemusi.

Oluline teave:

Toimumiskoht: Härjanurme Mõis
Kuupäev: 15. jaanuar 2025
Algus: 10:00
Infopäev on tasuta

Osalejate arv on piiratud! Palume huvilistel eelnevalt registreeruda kontor@anuait.ee
Karin Juuse +3725184681

Maisi- ja söödatootmise seminar
2025-01-16 10:00 - 15:00 | Järvamaa, Järvamaa, Eesti
Linas Agro siloseminar „Seemnest siloni“ – tule ja saa uusi teadmisi!
Kuupäev: 16. jaanuar 2025
Toimumiskoht: Wittensteini Tegevusmuuseum Paides
Algus: 9.30 – 10.00 – kogunemine ja hommikukohv
Lõpp: 15.00
Silo kvaliteet algab seemnest ja lõpeb õigete valikutega tootmises. Koostöös ettevõttega TeknEst OÜ kutsume kõiki põllumehi, loomakasvatajaid ja põllumajandushuvilisi osalema praktilisel seminaril, kus jagame teadmisi ja kogemusi, mis aitavad tõsta maisi ja rohumaade silo tootmise efektiivsust ja kvaliteeti.

Päevakava olulisemad teemad:
Linas Agro – kokkuvõte möödunud hooaja maisi kasvatamise kogemustest ja õppetundidest.
METK/Eesti Maaülikool – rohumaade ja maisi analüüside tulemused läbi aastate.
Dotnuva Seeds – uued maisisordid: geneetika, kvaliteet ja trendid.
TeknEst – kuidas kindlustada silost rohkem proteiini ja energiat, silokindlustuslisandite valikukriteeriumid ja nende mõju farmi CO2 jalajäljele.
Wihuri Agri – hekseldamise tähtsus maisisilo tootmises.
Diskussioonipaneel: Arutelu koos praktikute ja ekspertidega – võta sõna ja jaga oma kogemusi!
Lõunasöök: Hea toit ja võimalus suhelda teiste osalejatega.

Miks osaleda?

Saad uusimaid teadmisi ja praktilisi nõuandeid silo kvaliteedi tõstmiseks.
Kuulad ekspertide soovitusi ja õpid, kuidas muuta tootmine jätkusuutlikumaks.
Sul on võimalus esitada küsimusi ja jagada oma kogemusi teiste osalejatega.

Üritusele on vajalik eelregistreerumine, selleks palun täida registreerimisvorm.
Registreeri siin – kohtade arv on piiratud!
Asukoht KAARDIL

Rohkem infot seminari kohta saad küsida meie müügiesindajatelt.
Kohtumiseni Wittensteini Tegevusmuuseumis Paides

Berit Kohv – E-mail berit.kohv@linasagro.ee. Linas Agro OÜ. www.linasagro.ee

Liha ja lihatoodete hügieen ja ohutus
2025-01-17 09:00 - 15:30 | Veebis, Eesti
Professor Mati Roasto koolituse eesmärgiks on teadvustada tootjatele liha ja lihatoodetega seonduvaid hügieeninõudeid ning mikrobioloogilise ohutuse tagamise põhimõtteid.

Koolitusel käsitletavad teemad:
– Liha ja lihatooted toidutekkeliste haiguste põhjustajana;
– Liha ja lihatoodete ohutuse ja riknemisega seonduvad mikroorganismid;
– Tapahügieen ja selle olulisus;
– Tootmishügieen ja lihakäitlejate isiklik hügieen;
– Rümpadelt proovide võtmine.

Osalema on oodatud kõik huvilised.
Tegemist on tasulise auditoorse koolitusega, hinnaga 95 eurot.

Täpsem info koolituse kohta ja registreerumine SIIN

Koolituse koordinaator: Karin Kiss
karin.kiss@emu.ee

Tõrjelahendused kõrreliste umbrohtudele
2025-01-21 10:00 - 12:00 | Veebis, Eesti
Olete oodatud osalema online seminaril “Tõrjelahendused kõrrelistele umbrohtudele“
21.01.2025 algusega kell 10:00.
Seminaril räägime kui suureks probleemiks on erinevad kõrrelised umbrohud tootmispõldudel ja kui palju mõjutavad saagikust tõrjumata kõrrelised umbrohud tegelikult.
Teemaks tuleb ka Eestimaa põldudel kasvav probleem – erinevad lusted.
Lisaks eelnevale selgitame herbitsiidide Tombo WG, Rexade 440 ja Broadway Star erinevusi, justkui sarnased tooted, aga kõigil neil on oma kindel koht ja tugevus. (Diana Peedel).
Kohtumiseni!
Corteva Agriscience Eesti
Registreerimine: www.corteva.television.ee

Sotsiaalne innovatsioon maapiirkondades
2025-01-21 11:00 - 13:00 | Veebis, Eesti
Rumeenia regionaalarengu agentuur Centru koostöös Eesti Regionaal- ja Põllumajandusministeeriumiga korraldab 21. jaanuaril 2025 kell 11.00-13.00 vebinari
“SOTSIAALNE INNOVATSIOON MAAPIIRKONDADES”
(Social Innovation to Transform Rural Areas: Policy and Practice)
Registreeru klikates lingil: forms.gle/vxpFsbhmHb3C3MFf6
Juurdepääs vebinarile SIIN.
Vebinar toimub inglise keeles. Vebinar viiakse läbi Interreg Europe projekti ORIGINN raames.
PÄEVAKAVA
11.00 Vebinari sissejuhatus

Hr Ricard Esparza Masana, projekti koordinaator ning Kataloonia valitsuse kliimameetmete, toiduainete ja maaelu tegevuskava osakond

11.05 Ettekanded

Sotsiaalne innovatsioon Eesti maapiirkonnas: toetavad ja takistavad tegurid rakendamisel – Mari Kirss, Regionaal- ja Põllumajandusministeerium
Sotsiaalne innovatsoon Centru piirkonnas Rumeenias: kohaliku tasandi projektid toovad muutuseid – Marius Duca, Rumeenia Regionaalaregu Agentuur Centru
Põlvkondade vahetuse strateegia Kataloonias: noorte meelitamine maapiirkonda
Õppefarmide kogemus Emilia-Romagna piirkonnas
Kanepi kasvatus talu: pereettevõte Slovakkias
Ärimudelid sotsiaalse ettevõtluse võimestamiseks maapiirkonnas – Yvonne von Friedrich, Kesk-Rootsi Ülikool
Kohalikud majandus- ja kogukonnakavad: kohalikult juhitud poliitikad toetamaks majanduslikku, sotsiaalset ja kogukonna arengut – Iiri näide

12.55-13.00 Vebinari kokkuvõte – pr Ovidia Caba, Rumeenia regionaalarengu agentuur Centru
LISAINFO:

Lühiinfo projekti kohta – www.interregeurope.eu/originn

Northern Roots 2025
2025-01-22 09:00 - 2025-01-23 16:00 | Harjumaa, Harjumaa, Eesti
Northern Roots foorum tuleb taas!

Meie eelmise aasta üritus osutus väga populaarseks ning oleme ka seekord foorumile kutsumas taastava põllumajanduse eksperte üle maailma. Foorumi sisu keskendub tuleviku põllumajandusmudelile, mis hoiab meie mulda ja keskkonda, pakub täisväärtuslikku toitu ning on samas majanduslikult jätkusuutlik.

Foorumi piletihind on varajasele registreerijale 129 eurot. Antud hind sisaldab mõlemal päeval ka sooja lõunat. Eelmisel aastal müüdi piletid kiiresti läbi, seega soovitame osalemise tagamiseks broneerida koht esimesel võimalusel.
PS! Ürituse pealaval on mõlemal päeval eestikeelne tõlge.

Kuupäev: 22.-23. jaanuar 2025 Rohkem infot: www.northernroots.eu

Küberturvalisuse ja hädaolukorra seaduse muudatusi tutvustav seminar
2025-01-22 13:00 - 15:00 | Tartu, Eesti
Küberturvalisuse ja hädaolukorra seaduse muudatusi tutvustav seminar
Majandus- ja Kommunikatsiooniministeerium saatis avalikule kooskõlastusringile eelnõu, mis on osa Euroopa Liidu plaanist ühtlustada küberturvalisusele seatavad nõuded (küberturvalisuse 2. direktiiv ehk NIS2 direktiiv). Alates 1. jaanuarist 2025 tegeleb selle eelnõu koostamisega Justiits- ja Digiministeeriumis olev riikliku küberturvalisuse talitus. Eelnõu eesmärk on aidata kaasa küberturvalisuse ühtlaselt kõrge taseme saavutamist kogu Euroopa Liidus, et parandada siseturu toimimist. Sellest tulenevalt korraldab justiits- ja digiministeerium seminari, kus tutvustatakse küberturvalisuse seaduse ja teiste seaduste, sh hädaolukorraseaduse muutmise seaduse eelnõud.
Eelkõige soovitame seminarist osa võtta neil, kes on määratletud kui elutähtsa teenuse osutajad (ETO). Kuid küberturvalisuse seadusest ja hädaolukorraseadusest tulenevad kohustused ei piirdu siiski vaid ETO-dega ning nõuded laienevad laiemale hulgale põllumajandusega ja toidutootmisega tegelevatele ettevõtjatele.
Ürituste toimumisajad ja kohad:
Tartu: 22. jaanuar 2025, kell 13–15, V Spa, Riia tn 2.
RTIPi kasutajana Tartus osalemiseks vajuta siia: RTIP
RTIPi-välise kasutajana Tartus osalemiseks vajuta siia: RTIP PUBLIC
Tallinn: 23. jaanuar 2025, kell 13–15, TalTech Mektory, Raja tn 15.
RTIPi kasutajana Tallinnas osalemiseks vajuta siia: RTIP
RTIPi-välise kasutajana Tallinnas osalemiseks vajuta siia: RTIP PUBLIC
Osalemiseks palun ennast registreerida hiljemalt 20. jaanuaril. Kohapeal toimub salvestus, mida on hiljem võimalik järgi vaadata. Interneti otse-ülekannet ei toimu.
Eelnõu ja seletuskiri on leitav eelnõude infosüsteemis: Küberturvalisuse seaduse ja teiste seaduste muutmise seadus (küberturvalisuse 2. direktiivi ülevõtmine) – EIS.
Justiits- ja Digiministeerium ootab eelnõule tagasisidet kuni 31. jaanuar 2025.

Töötuba: eesti kartuli lood ja maitsed
2025-01-22 17:30 - 19:30 | Jõgevamaa, Jõgevamaa, Eesti
Registreeru läbi veebivormi (hiljemalt 22.1 kl 12.00). Kohtade arv on piiratud.

Tule ja saa osa Eesti kartulisortide põnevast ajaloost ja maitsetest.

➤ Kartulinäitus: tutvu Eestis aretatud kartulisortidega ja nende geneetilise taustaga.➤ Maitsemeeltele: keedame ja maitseme vähemalt 12 erinevat Eesti kartulisorti.
➤ Sobib kõigile, kes hindavad ajalugu, head toitu või/ja kohalikke maitseid!

Üritust veab Terje Tähtjärv ja kartuli aretusrühm Maaelu Teadmuskeskusest.

Üritus toimub MainPotRe projekti raames, mida kaasrahastab Euroopa Liidu Interreg Läänemere piirkonna programm 2021-2027.

Viimane info Facebookis.

Lisainfo:
Terje Tähtjärv
terje.tahtjarv@metk.agri.ee
5306 5286

BASF Agricultural Solutions talveseminar 2025
2025-01-23 10:00 - 16:00 | Tartu, Eesti
BASF Agricultural Solutions talveseminar 2025 Riski väärtus

BASF Agro talveseminar 2025 “Riski väärtus” toimub neljapäeval, 23. jaanuaril 2025 Tartus, Eesti Rahva Muuseumis.
Turbulentsel ajal võtame jutuks põllumajanduses tegutsemise erinevad riskid ning nendega toimetuleku võimalused.
Selle aasta seminaril vaatluse all:

Millised riskid meie sektorit mõjutavad ja kuidas end kindlustada?
Arutleme finants-, kindlustus- ja põllumajandusekspertidega valdkonna riskide maandamise viise. Räägime talve- ning põuakahjude vastu kindlustamisest ja PRIA põllumajanduskindlustustoetusest
2024 tähelepanekud ja õppetunnid
Nõuanded uueks taimekaitsehooajaks BASF-i agronoomidelt. Tutvustame uusi tooteid!
AGRO MILES uudised

Meeleolu loob tagasivaade suvisele projektile “Kultuuripõld”, mille imelised kunstiteosed on BASF talveseminari külastajatele ERM-is kohapeal välja pandud!
Päevakava kestab kell 10:00 – 16:00 (sh lõunasöök), kogunemine alates kl 09:00.
Seminar on tasuta.
Kohtumiseni Tartus!
Registreerimine: https://fienta.com/et/basf-talveseminar-23012025-tartu

Karen Uudeberg – Baltic Campaign Marketing and Administration Officer
Mobile: +372 503 1691. Email: karen.uudeberg@partners.basf.com
www.basf.com

Praktiline vesiviljelus
2025-01-23 10:00 - 2025-01-24 16:00 | Tartu, Eesti
Vesiviljelus on oluline toidutootmise aga ka majanduse mitmekesistamise ja tööhõive edendamise seisukohast.
Kala- ja vähikasvatus toetab kohalikku toidutootmist ja aitab tagada värske kala kättesaadavust.
Oluline on teadmuspõhise info jagamine vesiviljelusega sh. kalakasvatusega alustajatele ja tegelejatele. Koolitus aitab muu hulgas leida sobivaid lahendusi sobiva vesiviljeluse tehnoloogia valikuks ja investeeringu tasuvuse analüüsiks.
Koolituse eesmärgiks on omandada teadmised kala- ja vähikasvatusest, saada ülevaade vesiviljeluse tehnoloogiatest ning toetada jätkusuutlikku vesiviljelust Eestis.
Koolitus toimub nelja 6-tunnise õppepäevana: 23. – 24. jaanuar ja 30. – 31. jaanuar 2025.
Õppetöö toimub kõigil koolituspäevadel kell 10.00 – 16.00
Koolitust viivad läbi Eesti Maaülikooli lektorid Priit Päkk ja Margo Hurt.
Tegemist on tasulise koolitusega, hinnaga 480 eurot.
Täpsem info ja registreerumine SIIT
Osalemissoovi korral on vajalik õigeaegne eelregistreerimine.
Koolituse koordinaator: Eva Elken
eva.elken@emu.ee

AKIS teadmussiirde hankekonsultatsioon
2025-01-24 13:00 - 15:00 | Veebis, Eesti
Kutse AKIS teadmussiirde hankekonsultatsioonile
Hea koostööpartner!

Kutsume Teid osalema riigihanke „Koostööpartnerite leidmine põllumajanduslike teadmiste ja innovatsiooni süsteemi (AKIS) teadmussiirde tegevuste elluviimiseks“ eelkonsultatsioonis 24. jaanuaril kell 13.00 – 15.00, mis toimub ZOOM keskkonnas veebis.
Hanke eesmärk on raamhanke koostööpartnerite leidmine põllumajanduslike teadmiste ja innovatsiooni süsteemi (AKIS) teadmusiirde tegevuste sidusaks ja eesmärgipäraseks elluviimiseks aastatel 2025 – 2029. Hankega otsitakse koostööpartnereid valdkondlike nõukodade poolt kinnitatud AKIS teadmussiirde tegevuskava tegevuste sh koolituste, seminaride, konverentside, infopäevade ja õppereiside (sh nii siseriiklikud kui välisreisid) sisuliseks ja tehniliseks korraldamiseks üle Eesti ja teabe- või õppematerjalide ja –vahendite väljatöötamiseks. Edukate pakkujatega sõlmitakse raamlepingud kogu hanke perioodiks. Konkreetsete ürituste korraldajad valitakse raamhanke partnerite hulgast minikonkurssidega.
Koostööpartnerite ülesanneteks on teadmussiirde tegevuskavas toodud tegevuste sisuline ettevalmistus vastavalt tootjate soovidele ja vajadustele ja tegevuste kvaliteetne sisuline ja tehniline korraldamine, sh ürituste päevakava koostamine, sihtrühmale sobilike meetodite valimine, praktiliste tegevuste kavandamine, asjakohaste ja professionaalsete esinejate ja koolitajate kaasamine, sihtrühma teavitamine ürituse toimumisest, ürituste toimumiseks vajalike tugiteenuste korraldamine (ruumide ja tehnika rent, toitlustus jms), õppereiside korraldamine nii Eestis kui välismaal ning üritustel osalenute registreerimine ja neilt tagasiside kogumine Hankija poolt etteantud tingimustel.
Koostööpartnerilt eeldatakse väga head sihtrühma vajaduste tundmist, varasemat teadmussiirde tegevuste kogemust sektoris ja võimekust korraldada mõjusaid ja kulutõhusaid üritusi. Hanke raames tuleb teenused osutada lepinguperioodi jooksul vastavalt Hankija poolt kirjeldatud vajadustele.
Kohtumisel tutvustame kavandatavat riigihanget ja selles esitatavaid nõudeid ning ootame Teie tagasisidet neile. Samuti anname ülevaate kavandatavast ajakavast. Hange on plaanis välja kuulutada jaanuari lõpus.

Palun arvestage, et kohtumine salvestatakse ja tehakse kättesaadavaks kõikidele potentsiaalsetele pakkujale riigihangete registris ja pikk.ee lehel.
AKIS teadmussiirde raamhanke eelkonsultatsiooni ettekanne K.Pihor 24. jaanuar 2025

Ootame Teie aktiivset osalust
Katrin Pihor, Võrgustiku osakonna juhataja. Maaelu Teadmuskeskus
E-post: katrin.pihor@metk.agri.ee; Tel 56 476 160

Südi konverents-mess
2025-01-28 09:00 - 16:00 | Tallinn
Inspireeriv, kasulik ja innustav konverents-mess vapratele väikeettevõtjatele
​Päev täis inspireerivaid lugusid teistelt väikeettevõtetelt ja konkreetseid nõuandeid olulistel teemadel nagu finantseerimine, IT lahendused, tööjõud, maksud, logistika, turundus, enesetäiendamine.
https://www.sydi.ee/

Innovatsioonipäev: targad ja energiasäästlikud tehnoloogiad põllumajanduses
2025-01-28 09:30 - 16:00 | Järvamaa, Järvamaa, Eesti
Innovatsioonipäeva salvestus on järelvaadatav Maainfo YouTube kanalil: “2025 01 28 Innovatsioonipäev Paide”!
Maaelu Teadmuskeskus (METK) kutsub põllumajandusettevõtjaid, toidutootjaid nõustajaid ja teadlasi 28. jaanuaril Paides ja KEVILI Mäo uues viljaterminaalis toimuvale innovatsioonipäevale. Päeva fookuses on nutikad ja energiasäästlikud tehnoloogiad põllumajanduses ning teadlaste ja ettevõtjate koostöö. Osalemiseks registreeru palun allpool toodud veebilingi kaudu.
“Kutsume tootjaid 2025. aasta Innovatsioonipäevale. Sedakorda korraldame selle koostöös põllumajandusühistuga KEVILI. Päev on mõeldud kõigile, kes soovivad muuta oma tootmise tõhusamaks ja energiasäästlikumaks,” sõnas METKi innovatsiooniteenistuse juht Oliver Loit.
Arutleme erinevate võimaluste üle ja tutvume nutikate tehnoloogiatega, mis aitavad uuenduste teekonnal. Päeva lõpetuseks pakume põneva maiuspala – külastame KEVILI uut viljaterminali Mäos.
Ajakava:
09.30-10.00 Kogunemine ja tervituskohv
10.00-10.10 Tervitus ja päeva tutvustus
10.10-10.30 Sissejuhatus päeva – KEVILI esindaja
10.30-11.15 Mis on kestlik põllumajandus? – Riina Maruštšak (KEVILI)
11.15-12.00 Elektritarbimise juhtimislahendused – Vahur Maask (TalTech)
12.00-13.00 Lõunapaus
13.00-14.45 Interaktiivsed töötoad (kahes grupis):
Droonid – Ainar Härm (Maaelu Teadmuskeskus) |
Teraviljakuivatite tark juhtimissüsteem – Heilo Altin (Tartu Ülikool)

13.00-13.45 Töötubade 1. sessioon
Paus/gruppide vahetus 15 min
14.00-14.45 Töötubade 2. sessioon

14.45-15.00 Sõidame KEVILI Mäo Terminali (oma transport, liituvad kõik soovijad)
15.00-15.55 KEVILI Mäo terminali külastus
15.55-16.00 Lõpetame
*korraldajal on õigus teha muudatusi päevakavas

Koht: Paide Muusika- ja Teatrimaja ning KEVILI uus viljaterminal Mäos
Lisainfo: Annika Saunik, annika.saunik@metk.agri.ee
Innovatsioonipäeval osalemiseks palun registreeru hiljemalt 23. jaanuaril!
Kohtume 28. jaanuaril Paides!

Ürituse läbiviimine on toetatud vahenditest AKIS (põllu- ja maamajanduslik teadmiste ja innovatsiooni süsteem) tegevusele.
Üritus on registreeritud osalejatele tasuta.

sTARTUpDay 2025
2025-01-29 08:00 - 2025-01-31 17:00
Startup Day (bränditud kirjapilt sTARTUp Day, inglise keele sõnadest start-up ja day, ‘iduettevõtlus’ ja ‘päev’) on Baltikumi suurim ärifestival.
Varasemate ürituste kirjeldused eesti keele leiad Tartu Loomemajanduskeskuse veebil.
sTARTUp Day 2025 algab 29. jaanuaril enam kui 30 kõrvalüritusega. Alates juhtide päevast ja investoripäevast kuni VIP-vastuvõtuni toimus Tartus mitu seminari, ringreise ja võrgustike loomist. Osalejad said teadmisi ammutada, sidemeid luua ja selle juures mõnuleda!
Täielikku sTARTUp Day 2025 ürituste nimekirja vaata veebil https://www.startupday.ee/program

ESG strateegia praktikumid
2025-01-29 09:30 - 11:00 | Veebis, Eesti
Tasuta veebipraktikumide sari ESG strateegia loomiseks
EIS ja Sustinere korraldavad 2025. aasta alguses tasuta veebipraktikumide sarja, mis annab praktilisi juhiseid ja tööriistu ESG strateegia loomiseks. Veebipraktikumid on mõeldud ettevõtetele, kes on ESG teemadega algusjärgus, pakkudes struktureeritud lähenemist ja konkreetseid samme strateegia väljatöötamiseks.
ESG veebipraktikumide ajakava:

29.01, kell 9:30–11:00: ESG tähtsus, mõjude kaardistamine ja sidusrühmade kaasamine.
13.02, kell 9:30–11:00: Ambitsioonide seadmine, eesmärkide ja mõõdikute paika panemine.
27.02, kell 9:30–11:00: ESG poliitika ja strateegia juurutamine ning tulemuste jälgimine.

Registreerimine ja lisainfo ESG strateegia e-​praktikumide kodulehel.
Osalejad saavad iga praktikumi jooksul täita töölehti, et kohandada õpitut oma ettevõtte vajadustele. Tulemuseks on esmane ESG strateegia kavand.
Programmi sisu ja ajakava
29. jaanuar kell 9:30 – 11:00 – Esimesed sammud ESG strateegia loomisel
Uurime, miks ESG on oluline ja kuidas määratleda ettevõtte jaoks tähtsaimad teemad, kaardistades mõjud, riskid ja võimalused. Samuti tutvume ESG juhtimissüsteemi põhimõtetega, sealhulgas sidusrühmade kaasamise ja väärtusahela arvestamisega.
Järeltegevused (2 nädala jooksul) – Pärast veebiseminari saad täita lihtsustatud töölehe, mis aitab Sul kaardistada oma ettevõtte ESG prioriteetsed teeemad.
13. veebruar kell 9:30 – 11:00 – ESG strateegia ja teekaardi loomine
Seame keskkonna-​, sotsiaalsete ja ärijuhtimise teemade ambitsioonid, sõnastame juhtpõhimõtted ning määratleme eesmärgid ja mõõdikud. Lisaks loome ettevõtte jaoks esialgse teekaardi, mis aitab ESG strateegiat samm-​sammult ellu viia.
Järeltegevused (2 nädala jooksul) – Pärast veebiseminari saad täita töölehe, mis juhatab Sind esmase ESG strateegia ja teekaardi loomiseni.
27. veebruar kell 9:30 – 11:00 – Terviklik ESG poliitika ja juurutamine
Arutame, kuidas luua terviklik ESG poliitika ja strateegia ning kujundada juhtimisstruktuur, mis toetab selle rakendamist ettevõttes ja kogu väärtusahelas. Lisaks käsitleme monitooringu ja aruandluse põhimõtteid ning muudatuste juhtimist.

Baltic Agro talveseminar Põllukultuuride aasta
2025-01-29 10:00 - 2025-01-30 15:00 | Tartu, Eesti
Baltic Agro talveseminar Põllukultuuride aasta

ja 30. jaanuaril Tartus

Seminari teemad

Rapsiga või rapsita: tulevikuvalikud.
Möödunud hooaja katsetulemused ja osalemine Suurbritannia viljelusvõistlusel YEN.
Tehisintellekti kasutamine põllumajanduses.
Tee kasumlikkuseni: targad otsused põllumajanduses.

Seminari lisainfo https://balticagro.ee/taimekasvatus/talveseminarid-2025
Seminarile registreerimine: https://bit.ly/talveseminarid-2025
Rapsiga või rapsita: tulevikuvalikud
René Brand

Mis juhtus talirapsi saagikusega aastal 2024?
Mis ikkagi määrab talirapsi saagi?
Kuidas pärast keerulisi aastaid talirapsi kasvatamisega jätkata nii, et tootmine poleks kahjumlik?
Kas sordiaretuse innovatiivsed lahendused aitavad kokku hoida väetiste ja taimekaitsevahendite kulusid?

Neile ja paljudele teistele küsimustele aitab vastuseid leida Rapool-Ringi rahvusvaheline tootejuht René Brand.
Möödunud hooaja katsetulemused ja osalemine Suurbritannia viljelusvõistlusel YEN
Annika Täkker ja Helina Märtmann
Baltic Agro suvisel põlluseminaril Luunja Mõisas elasime kaasa talinisu põllule, mis läks võistlustulle Inglismaa põllumeestega viljelusvõistlusel YEN. Talveseminaril analüüsime võistlustulemusi.

Kas uus ja innovaatiline seemnete töötlemine elektronidega on samm keskkonnasõbralikuma põllumajanduse poole?
Leheväetamise tasuvus möödunud hooaja katsete näitel.
Värsked sordivõrdluskatsed ja esimesed katsetused sordisegude külvamisel.

AI kasutamine põllumajanduses
Krista Teearu
Tehisintellekt (AI) mängib üha suuremat rolli tänapäeva põllumajanduses, aidates optimeerida tootmist ja suurendada tõhusat. AI kasutamine pakub põllumajanduses uusi lahendusi täppisviljeluseks, andmeanalüüsiks ja automatiseerimisel.
Seminaril tutvustame uusi AI lahendusi ja nende praktilist rakendamist põllumeeste igapäevatöös.
Tee kasumlikkuseni: targad otsused põllumajanduses
Eiko Nõgols, Timo Sildvee, Mihkel Salum, põllumajandusettevõtjad, AI
Vestluspaneelis keskenduvad osalejad Eesti taimekasvatajate otsustusprotsesside parendamisele kasumlikkuse saavutamiseks.
Kuidas teha andmepõhiseid ja kasumlikke otsuseid sisendite ostu ja vilja müügi osas?

Sisendite ostuotsuste majanduslik loogika
Sisendite ja väljundi suhe
Masinate rendi strateegiad
Riskianalüüs

Töötajate jälgimine töökohal – kust jookseb piir?
2025-01-29 11:00 - 13:30 | Tallinn
29. jaanuar 2025 | 11:00 – 13:30
Sadama 11a, Tallink Spa & Conference Hotel, Tallinn
Tööinspektsioon kutsub tasuta teabepäevale teemal “Töötajate jälgimine töökohal – kust jookseb piir?” Räägime eetilisest ja mitte nii eetilisest jälgimisest, kaamerate kasutamisest töökohal ning andmete säilitamisest.
AEG: 29. jaanuar kell 11.00-13.30
TOIMUMISKOHT: Tallinn, Sadama 11a, Tallink Spa & Conference Hotel
Päevakava:
10.30-11.00 kogunemine, tervituskohv
11.00-11.45 Vaatame tagasi aastale 2024. Tööinspektsiooni peadirektor Kaire Saarep
11.45-12.30 Paneeldiskussioon 1 osa “Kui kaugele ulatuvad tööandja õigused töötajate jälgimisel?” Tööinspektsiooni nõustamisjurist Vladimir Logatšev, Andmekaitse Inspektsiooni jurist Geili Keppi, tööandja
12.30-12.45 sirutuspaus
12.45-13.30 Paneeldiskussioon 2 osa. Milliseid andmeid tohib tööandja töötajate kohta koguda?
13.30-14.00 Nõustamise võimalus (Tööinspektsiooni nõustamisjuristilt ja Andmekaitse Inspektsiooni juristilt saab küsida individuaalselt küsimusi)
Osalemine on tasuta, kuid vajalik on registreerimine siin. Registreerida saab kuni 27. jaanuarini või kuni kohti jagub.
Kutse ei ole personaalne ja seda võib jagada. Üritust ei salvestata, osalemine vaid kohapeal. Oleme tänulikud, kui infot edasi jagate.
Lisaküsimuste korral pöörduda carolin.liis.tamm@ti.ee.Osalemine on tasuta, kuid vajalik on registreerimine siin. Registreerida saab kuni 27. jaanuarini või kuni kohti jagub.
Üritust ei salvestata, osalemine vaid kohapeal.
Lisaküsimuste korral pöörduda carolin.liis.tamm@ti.ee.

Pärandniitude kohvihommik
2025-01-30 09:00 - 11:00 | Veebis, Eesti
Hea pärandniidu hoidja!

Oled oodatud 30. jaanuaril kell 9-11 pärandniitude teemalisele veebikohvihommikule, mis on suunatud alustavale niidu taastajale.

Päevakava:
9.00-9.05 Sissejuhatus kohvihommikusse
9.05-9.10 Videolugu Lahemaa rahvuspargi pärandniitude taastajast ja majandajast Ulvi Koovist
9.10-9.30 Mis on pärandniit ja miks on meil vaja neid hooldada? – Triin Reitalu, Maastike Elurikkuse töörühma kaasprofessor Tartu Ülikoolist
Küsimused-vastused
9.30-10.10 Pärandniitude majandaja Ulvi Koov (Lahemaa rahvuspark) tutvustab enda ettevõtmisi ja sellega seotud väljakutseid
Pärandniitude majandaja Mats Meriste (Karula rahvuspark) tutvustab enda ettevõtmisi ja sellega seotud väljakutseid
Küsimused-vastused
10.10-10.30 Millist nõu saavad maaomanikud ja -rentnikud Keskkonnaameti nõustamisteenuse kaudu? Ülevaade hooldatavatest ja hooldamist vajavatest maadest. – Kersti Jukk, Keskkonnaameti peaspetsialist
Küsimused-vastused
10.30-11.00 2025. a toetused ja hooldusnõuded – Kadri Kask, Regionaal- ja Põllumajandusministeeriumi teadusnõunik
Küsimused-vastused

Palume registreeruda hiljemalt 24. jaanuariks SIIN LINGIL! Registreerunutele saadame Teamsi lingi paar päeva enne infopäeva.

Lisateave:
Kersti Jukk, kersti.jukk@keskkonnaamet.ee, tel 59086648
Marjaana Rim, marjaana.rim@keskkonnaamet.ee, tel 5786 9386

Innovatsioonimeetodite koolitus
2025-01-30 10:00 - 2025-01-31 17:00 | Järvamaa, Järvamaa, Eesti
Jaanuaris 2024 toimub kahepäevane koolitus innovatsiooni toetavast võrgustumisest ja meetoditest.
Täienduskoolitus on suunatud nõustajate järelkasvuprogrammi osalistele, mõeldes innovatsiooniprojektide läbiviijatele ja nõustajatele.

Koolituse eesmärgiks on:

selgitada innovatsiooniprotsesside teaduslikke aspekte;
tutvustada vahendeid, mis aitavad ergutada innovatsiooni teket, edendada võrgustikke ja säilitada võrgustikusisest energiat;
saada kogemus nimetatud vahendite kasutamisest;
mõtestada lahti töövahendite väärtused ja praegustes praktikates domineerivad väärtused;
saada teada, milline on innovatsioonivõrgustikke soodustav keskkond.

Aeg: 30.-31. jaanuar
Koht: Järvamaa, Veski-Silla puhkekeskus
Kokku 2 päeva, registreerumine koolitusele piiratud nõustajate järelkasvuprogrammi osalistega
Ajakava :

30. jaanuar alustame kl 10.00 ja lõpetame kl 18
31. jaanuar alustame kl 9.00 ja lõpetame kl 17

Koolituse temaatika käsitleb eelkõige innovatsiooniprotsessidest arusaamist:

mis on innovatsioon, erinevad vormid, arenguetapid;
osalejad ja nende rollid innovatsiooniprotsessis, loometegevuse põhimõtted;
nõustaja roll innovatsioonitöörühma juhtimisel ja korraldamisel;
võrgustiku ja osaliste analüüsi töövahendid, protsessi hindamise töövahendid.

Õpiväljundid: innovatsioonimeetodite koolituse läbinu:

teab innovatsiooniprotsesside etappe, oskab kirjeldada nõustaja rolli innovatsiooni elluviimisel;
teab ja tunneb innovatsiooniprotsesside mustreid, oskab neid seirata ja ergutada võrgustiku energia hoidmisel;
oskab kasutada tööriistu ja meetodeid innovatsiooni ideede pakkumisel ning lahenduste väljatöötamisel.

Koolituse aluseks on Hollandis väljatöötatud metoodilised materjald:

Koosloome töövahendid – Tools of Co-creation, 2020
Metoodika lähtub projekti i2Connect raames väljatöötatud põhimõtetel
Video – Innovatsiooni tugiteenused (EIP-AGRI)

Koolituse korraldaja: Maaelu Teadmuskeskus
Koolitaja Hanna Tamsalu (METK võrgustiku osakond).
Koolitus on üks CECRA koolitusprogrammi moodulitest (M16)

Taimekaitsevahendite turustaja aluskoolitus (8 tundi)
2025-01-31 | Järvamaa, Järvamaa, Eesti
Taimekaitsevahendite turustaja aluskoolitus (8 tundi)
31. jaanuaril 2025
Järvamaa Kutsehariduskeskuse Särevere õppekohas, koolitajaks Kaja Marrandi.
hind 87 eurot.
Koolitusele registreeri SIIT
Täiendavad küsimused ja koolitussoovid
Ruth Türk, koolitusjuht
ruth.turk@jkhk.ee
+372 5329 2188

Mullavesi – tähtsus, mõõtmine, erinevad vormid.
2025-02-05 11:00 - 12:00 | Veebis, Eesti
Paul-Tech seminarid 2025
Paul-Tech OÜ korraldab kõikidele tulevastele ja tänastele klientidele 2025 aasta alguses kolm töötuba, mis toimuvad veebis. Käsitleme väga laia ala taimekasvatuses – muld, vesi ja toitained – ning selgitame , kuidas on nendega seotud küsimused välja toodud Paul-Techi süsteemis.
Mullavesi – tähtsus, mõõtmine, erinevad vormid.
Toimub 05.02.2025, kell 11.00-12.00
Mullas olev vesi on taimekasvatuse kõige tähtsam ressurss. Mullavee kaudu toimub taimede toitumine (lahusti ja ioonide transpordi keskkond), Mullavesi tagab taimede turgori ning ta on ka keskkonnaks fotosünteesi ja bioloogiliste reaktsioonide läbiviimiseks. Mullavesi erineb vabast veest mitmel moel ning seminari käigus vaatame, kuidas saab mõõta mullavett ning tema mõju taimede kasvule.
Miks praktikul on kasulik teada, kui palju mingil teatud ajaperioodil vett pinnases on? Kas mullavee jälgimine võiks olla oluliseks võtmeks, et otsustada sisendite kasutuse ajastuse ja koguste üle? Kas see aitab ära hoida kulutusi, mis toodanguna tagasi ei tule? Vaatame möödunud aasta andmetele otsa ja valmistume uue hooaja kiireks ajaks ette.
Osalemine on tasuta, selleks tuleb end registreerida: https://forms.gle/1riG5fvrnEByPSGX7

Mullaanalüüsid VS mullajaama andmed Toimub 14.01.2025 kell 11:00-12.00
Taimede toitumine, lämmastiku omastamine ja NO3 mõõtmine ning taastav põllumajandus Toimub 04.03.2024, kell 11.00-12.00

Kontakt: Eve Plakk, Tootejuht. +372 5245370; eve.plakk@paul-tech.com

Rohelisuse võimalikkusest hoonetel
2025-02-07 09:00 - 13:30 | Harjumaa, Harjumaa, Eesti
Eesti Maastikuehitajate Liidu iga-aastane talveseminar keskendub seekord katuse- ning fassaadihaljastuse temaatikale. Seminar toimub MOMU Mootorispordi Muuseumis.
Soov rohelisema ja kvaliteetsema elukeskkonna järgi suureneb. Üha enam seotakse loodus ning hoonete konstruktsioonid. Ometi tundub, et küsimusi on palju ning julgust oleks vaja juurde.
Seminaril üritame leida vastuseid küsimustele: Milliseid aluskihte tuleks kasutada põhjamaa kliimas? Mis on faktorid millega tuleks arvestada nii haljastuse kui hoone seisukohalt? Millised fassaadilahendused toimivad? Millega tuleb katusehaljastuse rajamisel ning hooldamisel arvestada?
